[{"text_idx": "#000000", "text": "Cymru\u2019n colli eu ge\u0302m agoriadol yng ngemau rhagbrofol Cwpan y Byd 2022."}, {"text_idx": "#000002", "text": "Llwyddodd Cymru i agor y sgorio gyda go\u0302l hyfryd gan y ti\u0302m \u2013 pasio celfydd gydag un cyffyrddiad gan Connor Roberts a Gareth Bale yn agor amddiffyn Gwlad Belg gan greu\u2019r cyfle i Harry Wilson sgorio."}, {"text_idx": "#000003", "text": "Fe sgoriodd Kevin De Bruyne wedi 20 munud o\u2019r hanner cyntaf i unioni\u2019r sgo\u0302r, ergyd nerthol o du allan i\u2019r cwrt cosbi yn curo Danny Ward yn y go\u0302l i Gymru."}, {"text_idx": "#000004", "text": "Aeth Gwlad Belg ar y blaen saith munud yn ddiweddarach, Thorgan Hazard yn penio\u2019r ti\u0302m cartref ar y blaen ar o\u0302l i Connor Roberts lithro a gadael y cyfle i\u2019r ymosodwr."}, {"text_idx": "#000005", "text": "Yn siomedig i Gymru fe aeth Joe Allen i ffwrdd o\u2019r cae wedi wyth munud o\u2019r hanner cyntaf gydag anaf \u2013 dyma\u2019r tro cyntaf i Allen ddechrau i Gymru ers y fuddugoliaeth 2-0 dros Hwngari yn Nhachwedd 2019."}, {"text_idx": "#000006", "text": "Gyda\u2019r hanner cyntaf yn gorffen 2-1, fe ddechreuodd Cymru\u2019r ail hanner yn gryf gan ddal eu tir yn dda ond i Chris Mepham yn ildio cic o\u2019r smotyn, gyda Romelu Lukaku yn sgorio ei 58fed go\u0302l i Wlad Belg wedi 73 munud."}, {"text_idx": "#000007", "text": "Bydd Cymru y nawr yn troi eu sylw at y ge\u0302m gyfeillgar yn erbyn Mecsico nos Sadwrn cyn wynebu\u2019r Weriniaeth Tsiec nos Fawrth (30/03) yng ngemau rhagbrofol Cwpan y Byd 2022"}]